ДЕТАЉНИЈИ УСЛОВИ КОНКУРСА 


Ко може да се пријави на конкурс за Просвјетину стипендију „Владимир Ћоровић“? 


На Конкурс могу да се пријаве сви ученици и студенти који у школској и академској 2024/2025. 
години, имају пребивалиште на територији Епархије захумско – херцеговачке и приморске, а који су: 


ученици виших разреда државних основних школа 

ученици државних средњих школа 

редовни студенти и студенти мастер студија државних факултета 

кандидати који нису старији од 28 година у тренутку затварања Конкурса 

кандидати који испуњавају претходно наведене услове, а који су нажалост били одбијени на 
претходним конкурсима за „Просвјетине“ стипендије, из било ког разлога 

кандидати који испуњавају претходно наведене услове, а добитници су других стипендија 
кандидати који нису поновили претходну годину школовања 

кандидати који су уписали апсолвентски стаж 2024/2025. године 

кандидати који су на мастер студијама 

Које општине припадају територији Епархије Захумско – херцеговачке и Приморске? 


У Босни и Херцеговини, Епархији припадају: Требиње, Билећа, Берковићи, Љубиње, Гацко, Невесиње, 
Коњиц, Прозор, Јабланица, Мостар, Столац, Чапљина, Неум, Љубушки, Груде, Широки Бријег, 
Посушје и Дувно. 


У Републици Хрватској, Епархији припадају: Дубровник, Метковић, Плоче, полуострво Пељешац и 
острво Корчула. 


Колико износе овогодишње стипендије? 


У Ученици виших разреда основних школа добијају стипендију у вредности од 600 КМ 

У Ученици средњих школа добијају стипендију у вредности од 840 КМ 

У Редовни студенти 1. године факултета добијају стипендију у вредности од 960 КМ 

У Редовни студенти и студенти мастер студија добијају стипендију у вредности од 1.200 КМ 


Који су критеријуми на основу којих се додељује стипендија? 


Успех у школи и/или на факултету 
Социјални статус породице 
Ваннаставне активности 
Активност у српској заједници 
Мотивационо писмо 

Како се врши пријављивање на Конкурс за школску и академску 2024/2025. годину 


Кандидати се пријављују искључиво електронским путем преко линка һіірѕ://о%у1ѕ.ргоѕујеіатоѕѓаг.сот 


За детаљније информације о начину електронског пријављивања, молимо вас да пажљиво прочитате 
Упутство за е-пријаву на Конкурс. 


Која је минимално обавезна документација за пријављивање за Стипендију (нпр. за кандидата 
који испуњава услове Конкурса, који није активан у српској заједници и нема успеха у 


ваннаставним активности, а живи у породици у којој су оба родитеља запослена)? 


1. Испуњена е – пријава за Конкурс 

2. Документација која доказује успех у школовању за последње три завршене школске године 
(копија ђачке књижице, копија сведочанства, копија преписа оцена на факултету, а ако је 
кандидат студент, обавезно је да достави и доказ о статусу редовног студента) 

3. Мотивационо писмо 


Која је додатна обавезна документација за пријављивање за Стипендију? 


У Ако је кандидат навео да је постигао успехе у ваннаставним активностима, за последње три 
године – потврда о томе; 

У Ако је кандидат навео да је активан у српској заједници, за последње три године – потврда о 
томе; 

У Ако је кандидат навео да живи у вишечланој породици са троје или виде деце – потврда ЦИПС 
– а за сваког члана домаћинства 

У Ако је кандидат навео да му је родитељ незапослен – потврда о незапослености, не старија од 3 

месеца, коју издаје надлежна служба за запошљавање; 

Ако је кандидат навео да му је родитељ у пензији – потврда Фонда ПИО; 

Ако је кандидат навео да му је родитељ преминуо – копија извода из матичне књиге умрлих; 

Ако је кандидат навео да су му родитељи разведени – копија судског решења о разводу брака; 

Ако је кандидат навео да има самохраног родитеља – копија судског решења о разводу брака 

или извод из матичне књиге рођених; 

Ако је кандидат навео да је тешко болестан – медицинска документација о томе; 

Ако је кандидат навео да је инвалид – медицинска документација о томе. 

Шта се дешава уколико кандидат не достави минималну обавезну документацију? 


Пријава за стипендију која не садржи минималну обавезну документацију, неће се сматрати 
исправном, тј. пријава тог кандидата се неће узети у разматрање. 


Шта се дешава уколико кандидат не достави додатну обавезну документацију? 


Уколико кандидат наведе у пријавном формулару или мотивационом писму неке податке о себи и 
својој породици, а не достави потврде о томе, ти подаци се неће бодовати. 


Да ли је могуће накнадно достављати документацију 


Не, није могуће накнадно достављати документацију. 


Ученици 6. разреда основне школе: 

У достављају копије ђачких књижица за 5. 4. и 3. разред 
Ученици 7. разреда основне школе: 

У достављају копије сведочанстава за 6. разред и копије ђачких књижица за 5. и 4. разред 
Ученици 8. разреда основне школе: 

У достављају копије сведочанстава за 7. и 6. разред и копију ђачке књижице за 5. разред 
Ученици 9. разреда основне школе: 

У достављају копије сведочанстава за 8. 7. и 6. разред 
Ученици 1. разреда средње школе: 

У достављају копије сведочанстава за 9. 8. и 7. разред 
Ученици 2. разреда средње школе: 


У достављају копије сведочанстава за 1. разред средње школе и копије сведочанстава за 9. и 8. 
разред 


Ученици 3. разреда средње школе: 


У достављају копије сведочанстава за 2. и 1. разред средње школе и копију сведочанства за 9. 
разред 


Ученици 4. разреда средње школе: 

У достављају копије сведочанстава за 3. 2. и 1. разред средње школе 
Студенти 1. године факултета: 

У достављају копије сведочанстава за 4. 3. и 2. разред средње школе 
Студенти 2. године факултета: 


У достављају препис оцена за 1. годину студија и копије сведочанстава за 4. и 3. разред средње 
школе 


Студенти 3. године факултета: 


У достављају препис оцена за 2 и 1. годину студија и копију сведочанства за 4. разред средње 
школе 


Студенти 4. године факултета: 
У достављају препис оцена за 3. 2 и 1. годину студија 


Студенти 5. године факултета: 


У достављају препис оцена за 4. 3 и 2. годину студија 
Студенти 6. године факултета: 

У достављају препис оцена за 5. 4 и 3. годину студија 
Студенти мастер студија: 

У достављају преписе оцена са свих година редовних студија 


Такође, студенти су у обавези да доставе потврду факултета којом доказују статус редовног студента. 


Да ли копије ђачких књижица/сведочанства/преписа оцена/потврда/доказа – морају да се 
оверавају код нотара? 


Копије ђачких књижица/сведочанстава/препис оцена/потврде/ доказа не морате оверавати код нотара, 
већ само приложите обичне копије тих докумената. 


Да ли морају да се копирају све стране ђачких књижица? 


Не, не морате копирати све стране ђачке књижице, већ копирајте само оне стране где се виде ваши 
лични подаци и ваше оцене. 


Како се попуњавају подаци о ваннаставним активностима у Пријавном формулару? 


Успеси у ваннаставним активностима, било да је реч о такмичењу у неком спорту или школском 
предмету, вреднују се на школском, републичком и међународном нивоу (учешће, освојена бронзана, 
сребрна и златна медаља). Уписују се подаци за последње три године, из највише два предмета или 
спорта. За све што се наведе од поменутих резултата, неопходно је да се достави доказ, тј. потврда. 


Како се попуњавају подаци о активности у српској заједници у Пријавном формулару? 


Уколико је кандидат активан у српској заједници (СПКД „Просвјета“, црквена заједница или друга 
српска удружења и организације), наводи врсту активности и институцију, као и период у коме је 
активан. За све што се наведе од података, неопходно је да се достави доказ, тј. потврда. 


Шта треба да садржи мотивационо писмо? 


Мотивационо писмо је ваша шанса да представите себе, своја интересовања, оно што мислите и 
желите. 


Тај документ је изузетно важан, јер тиме показујете не само садржај и квалитет сопственог живота, 
већ и вештину да све то у писаном облику представите. 


Пишите о свом животу, тако да одговорите на следећа питања: 


зашто сте се пријавили за стипендију 

на који начин бисте својим деловањем могли да помогнете функционисање заједнице у којој 
живите 

да ли сте некада раније конкурисали за стипендије неких других институција 

да ли сте били добитник неке стипендије у претходном периоду 

какви су вам лични планови и амбиције за будућност 

какав човек бисте волели да постанете 

шта бисте волели да радите 

где бисте волели да живите 


м 
м 

Начин , квалитет и исправност писања мотивационог писма се оцењује, зато посебну пажњу посветите 
овом документу, јер и нијансе у писаном изражавању могу да буду изузетно важне. 


а ли мотивационо писмо може да буде писано ком или искључиво на рачунару? 


Мотивационо писмо може бити писано и руком (али мора бити уредно и читко), а можете доставити и 
штампани документ који је куцан на рачунару, а касније скениран и приложен у е-Пријави. 


Ко издаје потврду о незапослености родитеља? 


Потврду о незапослености родитеља издаје надлежна државна служба за запошљавање. 


Ко издаје потврду о статуси вишечлане породице са троје или више деце? 


Потврду о члановима домаћинства издаје ЦИПС. 


Ко издаје потврду о статусу пензионера? 


Фонд ПИО издаје потврду којом се доказује да је родитељ кандидата пензионер. 


Шта ако кандидат нема ваннаставне активности или није постигао неки значајнији успех? 


Кандидат који нема ваннаставне активности или није постигао неки значајнији успех, само нема 
испуњене услове да добије предвиђене бодове за тај критеријум. 


Шта ако кандидат није активан у српској заједници? 


Кандидат који није активан у српској заједници, само нема испуњене услове да добије предвиђене 
бодове за тај критеријум. 


Да ли је неопходно бити члан СПКД Просвјета да би се добила стипендија? 


Не, није неопходно да кандидат буде члан СПКД „Просвјета“, нити је неопходно да кандидат буде 
члан било које друге институције. 


Како се исплаћују стипендије? 


Ученицима основних и средњих школа стипендије се исплаћују у готовини, на свечаности доделе 
стипендија у Мостару, а студентима се стипендије исплаћују на текући рачун. 


Да ли је неопходно да студент – кандидат за стипендију, има отворен текући рачун у банци? 


Да би се пријавио на Конкурс, студент мора имати претходно отворен текући рачун у пословној банци. 
Број текућег рачуна уноси се у Пријавни формулар и на тај број рачуна се исплаћује стипендија, 
наравно, уколико је кандидат добије. 


Студенти као пунолетни грађани могу отворити текући рачун у било којој банци. 


Потребно је да оду у жељену банку, на одељење за рад са физичким лицима и неопходно је да понесу 
важећу личну карту. 


Уколико банкарски службеник пита за разлог отварања текућег рачуна, потребно је напоменути да је 
разлог отварања текућег рачуна исплата стипендије (отварање текућег рачуна у банци је бесплатно). 


Ко финансира Просвјетине стипендије? 


Стипендије се финансирају искључиво захваљујући донацијама физичких и правних лица, као и 
донацијама појединих институција. 


Да ли је могуће поднети тужбу након објаве незадовољавајућих резултата Конкурса? 


Не, одабир стипендиста је потпуно и искључиво у надлежности Комисије за одабир стипендиста, чије 
чланове је изабрао Организациони одбор Просвјетине стипендије. 


Како се стипендије у највећој мери финансирају из приватних извора донатора, и како је 
Организациони одбор у најбољем интересу поставио критеријуме које кандидати треба да испуне, 
свака одлука Комисије за одабир стипендиста је коначна. 


